**ПРОЕКТ!**

**ДОГОВОР**

**№ ...........................**

Днес, …………..година в гр.Севлиево, на основание чл. 194 от Закона за обществените поръчки, се сключи настоящият договор между:

**1. Община Севлиево**, адрес: гр. Севлиево, пл. "Свобода" № 1, Идентификационен номер (БУЛСТАТ) 000215889, идент. номер по ЗДДС – BG 000215889, представлявана от д-р Иван Тодоров Иванов – Кмет на Община Севлиево, наричана за краткост **ВЪЗЛОЖИТЕЛ** от една страна и

**2**.”..........................” гр...................., със седалище и адрес на управление – гр ......................., ......................................, ЕИК:............................... с управител ....................................., наричано по-долу **ИЗПЪЛНИТЕЛ** от друга страна,

се сключи настоящият договор за обществена поръчка, наричан по-долу за краткост "договор", с предмет: **Изработване на „Концепция за дейности за създаване на приемна зона и организиране зона за туристически атракции-възстановки и игри на открито за обект: археологически парк „Антична и средновековна крепост „Хоталич” – идейно обемно-пространствено решение за организация на дейностите и свързаната техническа инфраструктура”,** с който страните постигнаха съгласие за следното

1. **ПРЕДМЕТ НА ДОГОВОРА**

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **Изработване на „Концепция за дейности за създаване на приемна зона и организиране зона за туристически атракции-възстановки и игри на открито за обект: археологически парк „Антична и средновековна крепост „Хоталич” – идейно обемно-пространствено решение за организация на дейностите и свързаната техническа инфраструктура”,** в съответствие с техническата спецификация/заданието и приети: Техническо предложение и Ценово предложение, явяващи се неразделна част от настоящия договор (наричана за краткост услугата), включващо следните дейности:

a) Концепция за дейности за създаване на приемна зона и организиране на зона за туристически атракции - възстановки и игри на открито ;

б) Обемно - пространствено идейно решение за приемна зона, организация на зоната за туристическите атракции - зона за възстановки и игри в имот 031005, изработване на комплексен проект за инвестиционна инициатива за приемна зона в имот 38652.31.872, землище с.Кормянско, местност Джевизни бунар - подробен устройствен план и идеен проект за обслужваща сграда и прилежащата техническа инфраструктура в съответствие с концепцията по точка „а” и задание;

в) Идеен проект за визуализиране на туристическите атракции с решение за разполагане на мобилна техническа инфраструктура за организиране на туристическите атракции в имот 031005 съгласно концепцията по точка „а”, обемно-пространствено решение, в съответствие с точка „б” и задание;

**ІІ. СРОК НА ДОГОВОРА**

Чл. 2. (1)Настоящият договор влиза в сила от датата на подписването му.

(2) Срокът за изготвяне и представяне на дейностите по чл.1 **е до 30 (тридесет) работни дни, за дейност „а” съгласно чл.1 и до 60 (шестдесет) работни дни за цялостно завършване на дейностите по чл.1,** считано от датата на сключване на договора за изпълнение и от приемане на дейност „а”, до датата на предаването му в община Севлиево, за което се подписва приемателно - предавателен протокол между представител на ВЪЗЛОЖИТЕЛЯ и ИЗПЪЛНИТЕЛЯ.

**ІII. ЦЕНА**

Чл. 3. (1) Общата цена за изготвяне на проекта, предмет на този договор е

……………........ лв. (....словом......), без ДДС и включва всички разходи на ИЗПЪЛНИТЕЛЯ по изготвяне на проекта.

(2). Други разходи извън посочените в ал. 1 няма да бъдат одобрени за плащане от ВЪЗЛОЖИТЕЛЯ. В цената по този договор не е включен данък добавена стойност. Данъкът трябва да бъде начислен от Изпълнителя и платен от ВЪЗЛОЖИТЕЛЯ, когато ИЗПЪЛНИТЕЛЯТ е регистриран по ЗДДС.

**ІV. НАЧИН НА ПЛАЩАНЕ**

Чл. 4. (1) Възнаграждението по чл. 3, ал. 1 ще се изплаща на ИЗПЪЛНИТЕЛЯ както следва:

*1. Авансово плащане*: 30 % от стойността на договора се заплаща на Изпълнителя в 30 /тридесет/ дневен срок след сключването на договора и представяне на фактура-оригинал за същата стойност.

*2. Окончателно плащане:* 70 % – от стойността на договора се заплаща на Изпълнителя, в 30 дневен срок след изпълнение на предмета на поръчката, удостоверено с двустранен приемо-предавателен протокол и след одобряване на проектното предложение и сключване на Административен договор за безвъзмездна финансова помощ (АДБФП) между Управляващия орган на Оперативна програма ”Региони в растеж 2014-2020г., както и след представяне на фактура-оригинал за същата стойност.

3. Сборът от стойностите на авансовото плащане и окончателното плащане не може да надхвърлят общата стойност на договора, посочена в чл. 3, ал. 1 от този договор;

(2) Плащанията по договора се извършват с платежно нареждане по сметка на ИЗПЪЛНИТЕЛЯ, както следва:

Банка ............................................................................, клон „......................................”,

BIC:………………………………………………………

IBAN:……………………………………………………………………………………

**V. ПРАВА И ЗАДЪЛЖЕНИЯ НА СТРАНИТЕ**

Чл. 5. (1) ВЪЗЛОЖИТЕЛЯТ има право:

1. Да получи всички документи, доклади, или други продукти и материали, изготвени от ИЗПЪЛНИТЕЛЯ в изпълнение на настоящия договор.
2. Да иска изпълнението на услугите по договора, в срок, по реда и при условията, договорени между страните;
3. ВЪЗЛОЖИТЕЛЯТ има право да проверява изпълнението на видовете работи по всяко време, без с това да затруднява дейността на ИЗПЪЛНИТЕЛЯ.
4. При констатиране на некачествено извършени работи или отклонения от заданието за проектиране, възложителят има право да спира извършването на работите до отстраняване на пропуските/грешките.

(2) ВЪЗЛОЖИТЕЛЯТ се задължава:

1. Да осигури на ИЗПЪЛНИТЕЛЯ съдействието, информацията, и документите, технически данни, геоложки доклад и др. необходими му за качественото извършване на услугите по чл. 1;
2. При поискване от ИЗПЪЛНИТЕЛЯ и със съдействието на ВЪЗЛОЖИТЕЛЯ да уточнява въпросите, свързани с извършването на услугите по този договор, в рамките на 2 работни дни.
3. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване.
4. Да заплати на ИЗПЪЛНИТЕЛЯ в срок дължимото възнаграждение съгласно чл. 3, по реда на чл. 4.
5. Да уведоми писмено ИЗПЪЛНИТЕЛЯ в предвидените в този договор случаи.

(3) ИЗПЪЛНИТЕЛЯТ има право:

* 1. Да получи в срок уговореното възнаграждение съгласно чл. 4;
  2. Да иска от ВЪЗЛОЖИТЕЛЯ съдействие, информация и документи, необходими му за качественото извършване на дейностите по чл. 1;
  3. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1.
  4. Да задържи копие от документите или другите продукти и материали, по този договор.

(4) ИЗПЪЛНИТЕЛЯТ се задължава:

1. Да извърши услугите качествено и в срок, според изискванията на ВЪЗЛОЖИТЕЛЯ, както и да изпълнява всичките му нареждания по предмета на договора.

2. Да разработи проекта в съответствие със заданието за проектиране на ВЪЗЛОЖИТЕЛЯ, срока за изпълнение и действащите нормативни разпоредби в Р. България, както и да го съгласува по отделните му части с всички специализирани органи и институции.

3. Да контролира пълнотата на изходните данни, на базата на които се извършва подготовката за проектиране.

4. Да извършва за своя сметка всички допълнително възникнали работи за проектиране, вследствие допуснати от него пропуски и грешки. Отстраняването на пропуските/грешките са за сметка на изпълнителя и се извършат в рамките на договорения в чл. 2 срок.

5. Да подържа точно и систематизирано деловодство, счетоводство и отчетност във връзка с извършваните дейности по чл. 1;

6. Да положи необходимата грижа за качествено извършване на услугите по договора, като се стреми те да бъдат извършени по най-високите стандарти на професионална компетентност, етичност и почтеност;.

7. Да не възлага изпълнението на услугите по този договор или на части от него на трети лица

8. Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

9. ИЗПЪЛНИТЕЛЯТ не може да съобщава по никакъв повод на което и да е лице или организация поверителна информация, която му е предоставена или която е придобил по друг начин, нито да оповестява каквато и да е информация, свързана с препоръките, формулирани в процеса на извършване на услугите или в резултат от него. Освен това, не може да използва в ущърб на ВЪЗЛОЖИТЕЛЯ информация, която му е предоставена или е получил в резултат на извършени от него в процеса и за целите на изпълнението на договора проучвания, оценки и изследвания.

10. Да действа лоялно и безпристрастно като доверен съветник на ВЪЗЛОЖИТЕЛЯ в съответствие с правилата на професионалната етика на професията, към която принадлежи и с необходимата дискретност. ИЗПЪЛНИТЕЛЯТ е длъжен да се въздържа от публични изявления относно характера на проекта и дейността, която извършва, ако не е изрично упълномощен от ВЪЗЛОЖИТЕЛЯ, както и от дейности, които влизат в противоречие със задълженията му по настоящия договор. ИЗПЪЛНИТЕЛЯТ не може да обвързва ВЪЗЛОЖИТЕЛЯ по какъвто и да е начин без предварително изрично съгласие от негова страна и е длъжен, когато това е необходимо, да декларира ясно това свое задължение пред трети страни.

11. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

12. След изпълнението на договора да предаде на ВЪЗЛОЖИТЕЛЯ всички материали и документи, които са придобити, съставени или изготвени от него във връзка с дейностите в изпълнение на договора. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора без изричното писмено съгласие на ВЪЗЛОЖИТЕЛЯ.

(5) ИЗПЪЛНИТЕЛЯТ носи отговорност за верността и законосъобразността на извършените от него услуги.

**VІ. НЕПРЕОДОЛИМА СИЛА**

Чл. 6 (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 дни. Никоя от страните не може да се позовава на непреодолима сила, ако е била в забава и не е информирала другата страна за възникването й.

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непреодолима сила.

(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила услуги.

**VІІ. КОНФИДЕНЦИАЛНОСТ**

Чл. 7 (1) ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставят на трети лица, освен, ако тези трети лица имат законово основание за получаването на документите и материалите.

**VІІІ. УСЛОВИЯ ЗА ПРЕКРАТЯВАНЕ НА ДОГОВОРА**

Чл.8. Настоящият договор може да бъде прекратен:

(1) По взаимно съгласие.

(2) При виновно неизпълнение на задълженията на една от страните по договора с 10 /десет/ дневно писмено предизвестие от изправната до неизправната страна.

(3).С писмено уведомление от ВЪЗЛОЖИТЕЛЯ до ИЗПЪЛНИТЕЛЯ при забавяне с повече от 10 /десет/ работни дни.

(4). Ако в резултат на непредвидени обстоятелства ВЪЗЛОЖИТЕЛЯТ не е в състояние да изпълни своите задължения, с писмено уведомление, веднага след настъпване на обстоятелствата.

(5).С окончателното му изпълнение и след изтичане на срока по чл.2

Чл.9. При преобразуване на ИЗПЪЛНИТЕЛЯ, ако правоприемникът не отговаря на условията по чл. 43, ал. 7, изречение второ от Закона за обществените поръчки, договорът за обществената поръчка се прекратява по право, като ИЗПЪЛНИТЕЛЯТ, съответно правоприемникът дължи обезщетение по общия исков ред.

1. **НЕУСТОЙКИ И САНКЦИИ**

Чл.10. ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.

Чл.11. В случай, че ИЗПЪЛНИТЕЛЯТ не предаде в договорения срок разработките, същият дължи на ВЪЗЛОЖИТЕЛЯ неустойка в размер на 0,5% за всеки просрочен ден, но не повече от 10% от размера на договореното възнаграждение. Общият размер на неустойката се приспада при заплащане на възнаграждението.

Чл.12. В случай, че ВЪЗЛОЖИТЕЛЯТ не изплати дължимото възнаграждение в договорения срок, той дължи на ИЗПЪЛНИТЕЛЯ освен възнаграждението и неустойка в размер на 0,5% за всеки просрочен ден, но не повече от 10% от размера на договореното възнаграждение.

Чл.13. За неизпълнението на други задължения по договора, различни от тези в чл.11 неизправната страна дължи на изправната неустойка в размер до 10 (десет) на сто от стойността на договора. Страната, която е понесла вреди от неизпълнението може да търси обезщетение и за по-големи вреди.

Чл.14. При прекратяване на договора по чл. 8 (1) страните не си дължат неустойки.

Чл.15. При прекратяване на договора по чл. 8 (2) виновната страна дължи неустойка в размер на 0.1 на сто на ден, но не повече от 10 (десет) на сто от стойността на договора от сключването до прекратяването му.

Чл.16. При прекратяване на договора по 8 (3) ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

Чл.17. При прекратяване на договора по 8 (3) ВЪЗЛОЖИТЕЛЯТ дължи на ИЗПЪЛНИТЕЛЯ извършените и не разплатени услуги, доказана с подписан от ИЗПЪЛНИТЕЛЯ и ВЪЗЛОЖИТЕЛЯ приемо-предавателен протокол и фактура.

Чл.18. Паричните вземания по настоящия договор и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

**Х.ВЪЗЛАГАНЕ НА ПОДИЗПЪЛНЕНИЕ НА ДОГОВОРА**

Чл. 19. (1) ИЗПЪЛНИТЕЛЯТ ще сключи договор за подизпълнение /ако е посочил подизпълнител в офертата си/ с подизпълнителите, посочени в офертата в срок до 3 работни дни, считано от датата на сключване на настоящия договор. Сключването на договор за подизпълнение не освобождава ИЗПЪЛНИТЕЛЯТ от отговорността му за изпълнение на договора за обществена поръчка.

(2) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, ИЗПЪЛНИТЕЛЯТ е длъжен да изпрати оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 от ЗОП, като посочва и името, данните за контакт и представителите на подизпълнителя.

(3) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Чл. 20. (1) ВЪЗЛОЖИТЕЛЯТ приема изпълнението на дейност по договора за обществена поръчка, за която ИЗПЪЛНИТЕЛЯТ е сключил договор за подизпълнение, в присъствието на ИЗПЪЛНИТЕЛЯ и на подизпълнителя.

(2) При приемането на работата ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договорът за подизпълнение е прекратен, или работата или част от нея не е извършена от подизпълнителя.

**ХI. ПРИЕМАНЕ**

Чл. 21 (1) След изготвянето на проекта, ИЗПЪЛНИТЕЛЯТ предава на ВЪЗЛОЖИТЕЛЯ проектна документация в 5 екземпляра на хартия и един на оптичен носител (CD) за разглеждане и приемане.

Предаването на дейностите по чл.1 се извършва с двустраннни приемо-предавателни протоколи между представители на ИЗПЪЛНИТЕЛЯ и ВЪЗЛОЖИТЕЛЯ.

(2) При констатиране на пропуски на представения за одобрение проект от компетентните органи, след писмено уведомяване от ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите за своя сметка в 7-дневен срок от получаване на уведомлението.

**ХІІ.ОБЩИ РАЗПОРЕДБИ**

Чл.22. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще бъдат разрешавани доброволно между страните или от Арбитражен съд при „Европейска юридическа палата“, гр. София, съобразно с неговия Правилник за дела, основани на арбитражни споразумения., а при непостигане на съгласие – по съдебен ред.

Чл. 23. За неуредените в този договор въпроси се прилагат Закона за задълженията и договорите и други действащи нормативни документи.

Чл. 24. Настоящият договор се състави в 3 /три/ еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**КМЕТ.............................................. ...............................................**

**/д-р ИВАН ИВАНОВ / /………………………./**

Съгласували:

Директор на дирекция „Финанси”: .....................

Началник отдел ОП и ПО: